### Resumé

Udpegning af nyt medlem til Integrationsrådet.

### Sagsfremstilling

Ifølge Integrationsrådet i [adresse] vedtægter består Rådet af 20 medlemmer. Ti af medlemmerne udpeges af Byrådet efter afholdelse af et fremmødevalg – senest den 4. marts 2023.

Derudover består Integrationsrådet af to medlemmer, der udpeges af og blandt Byrådets medlemmer. Fire medlemmer, der udpeges af Direktionen i Vejle Kommune. Ét medlem med tilknytning til skolebestyrelserne i Vejle Kommune, der udpeges af Byrådet. Ét medlem med tilknytning til lokale foreninger i Vejle Kommune, der udpeges af Byrådet. Endelig to medlemmer fra lokale frivillige hjælpeorganisationer, der ligeledes udpeges af Byrådet.

Medlem af Integrationsrådet Ulla Holm fra Røde Kors, [adresse], har oplyst, at hun ikke har mulighed for at være medlem af Integrationsrådet af arbejdsmæssige grunde. Det samme gælder hendes stedfortræder Carsten Mathiesen.

Røde Kors, [adresse], har indstillet Connie Madsen, som nyt medlem af Integrationsrådet, og Filippa Berg som stedfortræder.

### Indstilling Kommunaldirektøren indstiller

at Connie Madsen udpeges som nyt medlem af Integrationsrådet med Filippa Berg som stedfortræder.

### Beslutning

Connie Madsen blev valgt som nyt medlem af Integrationsrådet med Filippa Berg som stedfortræder.